36 маринци загинаа во хеликоперска несреќа во Ирак - 2005-01-26
Најмалку 36 американски војници вчера загинаа во Ирак, со што денот ќе остане запаметен како најсмртоносен од инвазијата пред близу две
Армиски лица велат дека транспортниот хеликоптер бил инволвиран во, цитираме, безбедносни и стабилизирачки операции на околу 150 километри од јорданската граница. Притоа не коментираат за можната причина на несреќата, иако стигнаа вести за невреме во областа, а нема индикации дека некој пукал на хеликоптерот. Истрагата е во тек. Четворица други Маринци беа убиени во акција во истата ирачка покраина, Ал Анбар, а еден американски војник загина од граната од минофрлач северно од Багдад. Понасевер, во близина на градот Киркук, во самоубиствени напади со автомобили-бомби врз армиски пункт и полициска станица, загинаа девет лица, од кои три цивили. Бунтовниците се заканија дека ќе ги попречат изборите во Ирак закажани за недела, а американски армиски лица предвидуваат зачестување на нападите. Тие одговорија со засилени мерки за спречување на бунтовниците. На прес конференција во Белата Куќа, претседателот Буш коментираше дека - Денешните настани ќе бидат многу обесхрабрувачки за американскиот народ. Јас го разбирам тоа. Ние го цениме животот, и жалиме кога ќе загинат војници. Но, тој додаде дека САД ќе продолжат да работат на воспоставувањето безбедност и демократија во Ирак. Целта на таа мисија е Ирак да се оспособи самиот да се брани од терористи, домашни или странски. Претседателот кажа дека американските сили ќе останат во Ирак онолку долго колку е потребно да се заврши мисијата, додека истовремено ќе се интензивира обуката за новите ирачки сили за безбедност.